CELEX: E2007J0001
Language: fi
Date: 2007-10-03 00:00:00
Title: Tuomioistuimen tuomio, annettu 3 päivänä lokakuuta 2007 , asiassa E-1/07: rikosasia A:ta vastaan (Asianajajien palvelujen tarjoamisen vapaus — Direktiivi 77/249/ETY — ETA-sopimuksen 7 artikla — ETA-sopimuksen pöytäkirja N:o 35 — Ensisijaisuuden ja välittömän oikeusvaikutuksen periaatteet — Yhdenmukainen tulkinta )

24.1.2008   
            
            
               FI
            
            
               Euroopan unionin virallinen lehti
            
            
               C 17/13
            
         
      TUOMIOISTUIMEN TUOMIO,
   annettu 3 päivänä lokakuuta 2007,
   asiassa E-1/07: rikosasia A:ta vastaan
   
      (Asianajajien palvelujen tarjoamisen vapaus — Direktiivi 77/249/ETY — ETA-sopimuksen 7 artikla — ETA-sopimuksen pöytäkirja N:o 35 — Ensisijaisuuden ja välittömän oikeusvaikutuksen periaatteet — Yhdenmukainen tulkinta )
   
   (2008/C 17/09)
   Asiassa E-1/07, rikosasia A:ta vastaan, Fürstliches Landgericht (Liechtensteinin ruhtinaskunnan tuomioistuin) on pyytänyt EFTAn tuomioistuinta tulkitsemaan palveluiden tarjoamisen vapautta Euroopan talousalueella (ETA) koskevia sääntöjä ja erityisesti asianajajien palvelujen tarjoamisen vapauden tehokkaan käyttämisen helpottamisesta 22 päivänä maaliskuuta 1977 annettua neuvoston direktiiviä 77/249/ETY. EFTAn tuomioistuin, toimien kokoonpanossa Carl Baudenbacher, presidentti, tuomarit Henrik Bull ja Thorgeir Örlygsson (esittelevä tuomari), on antanut 3 päivänä lokakuuta 2007 tuomion, jonka tuomiolauselma on seuraava:
   
               1.
            
            
               
                  Kansalliseen lainsäädäntöön sisältyvä säännös, jonka mukaan oikeusmenettelyissä, joissa asianajaja edustaa osapuolta tai joissa puolustusasianajajan on oltava läsnä, palveluja tarjoavan muusta ETA-jäsenvaltiosta tulleen asianajajan on pyydettävä kansallinen asianajaja osallistumaan menettelyyn hänen kanssaan, ei ole asianajajien palvelujen tarjoamisen vapauden tehokkaan käyttämisen helpottamisesta annetun neuvoston direktiivin 77/249/ETY, johon on viitattu ETA-sopimuksen liitteen VII 2 kohdassa, 5 artiklan mukainen, ja on ETA-sopimuksen 36 artiklan 1 kohdan sekä mainitun direktiivin vastainen, jos se edellyttää kansallisen asianajajan nimittämistä asioissa, joissa asianajajan käyttö ei ole pakollista.
               
            
         
               2.
            
            
               
                  ETA-sopimus ei edellytä, että direktiivin säännöksen, josta on tehty osa ETA-sopimusta, on oltava suoraan sovellettava ja että sen on syrjäytettävä kansallinen säännös, jolla ei saateta kyseistä ETA-sopimuksen säännöstä asianmukaisesti osaksi kansallista lainsäädäntöä.